Document ID: 32003R1298

Komisjoni määrus (EÜ) nr 1298/2003,
22. juuli 2003,
millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa ("Φοινίκι Λακωνίας" (Finiki Lakonias))
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud määrusega (EÜ) nr 806/2003, [2] eriti selle artikli 6 lõikeid 3, 4 ja 5,
ning arvestades järgmist:
(1) Kooskõlas määruse (EMÜ) nr 2081/92 artikliga 5 on Kreeka on esitanud komisjonile taotluse nimetuse "Φοινίκι Λακωνίας" (Finiki Lakonias) registreerimiseks kaitstud päritolunimetusena.
(2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid.
(3) Komisjon on saanud Itaalialt pärast Euroopa Ühenduste Teatajas avaldamist kõnealuse määruse artikli 7 kohase vastuväite. [3] Seda vastuväidet, mis käsitles tootekirjelduses ettenähtud võimalust villida toode väljaspool määratletud geograafilist piirkonda, ei peetud määruse (EMÜ) nr 2081/92 artikli 7 lõike 4 tähenduses vastuvõetavaks, sest selles ei osutatud mittevastavusele kõnealuse määruse artiklis 2 viidatud tingimustele. Komisjonile ei ole nimetuse "Φοινίκι Λακωνίας" (Finiki Lakonias) suhtes pärast selle Euroopa Ühenduste Teatajas avaldamist esitatud ühtegi muud vastuväidet.
(4) Seepärast tuleks kõnealune nimetus kanda kaitstud päritolunimetuste ja geograafiliste tähiste registrisse ning võtta kaitstud päritolunimetusena kaitse alla kogu ühenduses.
(5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1291/2003 [5]) lisa.
(6) Käesoleva määrusega ette nähtud meetmed on kooskõlas määruse (EMÜ) nr 2081/92 artikli 15 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud nimetus lisatakse määruse (EÜ) nr 2400/96 lisasse ja kantakse kaitstud päritolunimetusena määruse (EMÜ) nr 2081/92 artikli 6 lõikega 3 ette nähtud kaitstud päritolunimetuste ja geograafiliste tähiste registrisse.
Artikkel 2
Käesolev määrus jõustub 20. päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuli 2003

Labels: 3
18
17
6